TANTÁRGY ADATLAP
és tantárgykövetelmények
Cím:	Programozás 1	
Tárgykód:	PMMINB131, PMRRTNB125H	
Heti óraszám:	1 ea 2 gy	
Kreditpont:	3	
Szak(ok)/ típus:	K	
Tagozat:	N	
Követelmény:	F	
Meghirdetés féléve:	Tavaszi	
Nyelve:	Magyar	
Előzetes követelmény(ek):	-	
Oktató tanszék(ek):	Rendszer- és Szoftvertechnológia Tanszék	
Tárgyfelelős:	Dr Metzingné dr Póder Margit	

Célkitűzése:  
A tantárgy keretében a hallgatók megismerik a programozással kapcsolatos alapfogalmakat, a C nyelv, mint eszköz felhasználásával begyakorolják az adattípusok, vezérlési szerkezetek, a szabványos I/O, illetve az állománykezelés technikáját.	

Rövid leírás:  
Programozási alapfogalmak. Adattípusok, számábrázolás. Kifejezések, operátorok, precedencia és asszociativitás. A C nyelv felépítése. Szabványos I/O. Vezérlési szerkezetek, szelekciók és ciklusok. Függvények a C-ben, paraméter átadás. Rekurzív algoritmusok. Összetett adattípusok: stringek, tömbök. Pointerek, indirekció. Saját típusok definiálása, struktúrák. Fájl kezelés: text fájlok, bináris fájlok a C-ben. 

Oktatási módszer:  
A tantárgy oktatása előadás és laborgyakorlatok formájában történik. Az előadáson ismertetett anyagot már a következő heti gyakorlaton alkalmazni kell a feladatok megoldásánál. A gyakorlatok látogatása kötelező, a gyakorlatvezető számonkérheti az előzőleg az előadásokon ismertetett elméleti anyagot is. A gyakorlaton néhány mintafeladat bemutatása után a hallgatók önállóan oldják meg a kiadott feladatokat. Saját jegyzet használata ajánlott. A gyakorlatok anyagával, a számonkérésekkel és a követelményrendszerrel kapcsolatos információ a  witch\oktatas\ Rendszer- és SzoftvertechnológiaTanszék\BSC_Progi_1     könyvtárban
aktuálisan elhelyezett anyagok alapján mindenki számára hozzáférhető.

Követelmények a szorgalmi időszakban:
Az előadások és a  gyakorlatok látogatása és aktív részvétel a gyakorlati órákon kötelező. 
A 14. heti gyakorlat nem pótolható. 
Az 5. és a 9. héten az előadás idejében kötelező zh írás lesz. Mindkét zh egyenként 30 pontot ér, de a 10 pont alatti zh-k sikertelennek minősülnek (0 pont). Ha az egyik, vagy mindkét zh sikertelen volt, a 13. héten pótlásként egy 30 pontos zh-t lehet megírni a teljes félév anyagából  az előadás időpontjában. A zh-n az egyes feladatokra rész pontot csak akkor lehet kapni, ha a megoldás legalább 30 %-os.  A 14. héten a gyakorlati órán kerül sor a 3. kötelező zh megírására, ez a zh 40 pontot ér.
A zh-kon összesen 100 pont szerezhető. További 10 ponttal jutalmazhatja a gyakorlatvezető a C fejlesztői környezet használatának milyenségét,  az aktív órai munkát, illetve a házi feladatok rendszeres elkészítését .

A félévi munka értékelése

A leckekönyv aláírásának feltétele: 
Végleges aláírás megtagadást kap (és így félévközi érdemjegyet sem szerezhet) az, aki a gyakorlatokról négynél többször hiányzott, vagy aki a félév során előírt  három kötelező zh-n összesen kevesebb, mint 30 pontot ért el.
Megkapja az aláírást az a hallgató, aki legalább elégséges félévközi jegyet szerez a szorgalmi időszakban, vagy a vizsgaidőszak első két hetében. 
	
A félévközi jegy meghatározása:
                                                                               50 – 61  pont esetén   elégséges
62 - 73   pont esetén   közepes
74 - 85   pont esetén   jó
86  ponttól    jeles
Szóbeli javításra nincs lehetőség. 
Aki a fentiek szerint nem kaphat legalább elégséges osztályzatot, de nincs végleges aláírás megtagadása, az  a vizsgaidőszak első két hetében, ismételt vizsga jelleggel egyszer kísérelheti meg a félévközi jegy megszerzését az ETR-ben kijelölt időpontok közül csakis az egyikben. 
A félév teljes anyagából összeállított 30 pontos zh-t 40 % -os teljesítmény felett fogadjuk el, ekkor a zh pontszáma hozzáadódik a félév során megszerzett pontokhoz, s az így kapott összes pontszám határozza meg a félévközi jegyet a fenti ponthatárok szerint.
	
Követelmények a vizsgaidőszakban:

Aki az aláírást (legalább elégséges érdemjegyet) megszerezte, annak annyi a teendője a vizsgaidőszakban, hogy ellenőrizze, az ETR-ben rögzítésre került-e az elért érdemjegy. 
Ez legkésőbb a vizsgaidőszak első hetének végig megtörténik. 
Aki a félév során legalább 30 pontot szerzett a három kötelező zh-n, de 50 pontnál  kevesebb az eredménye, az  jelentkezzen az ETR-ben az egyik vizsganapra, készüljön fel a teljes félév anyagából, írja meg a zh-t. Ezen a zh-n semmilyen segédeszközt nem lehet használni.	
Pótlási lehetőségek:
Az anyag csak folyamatos félév közbeni munkával sajátítható el. A 14. heti labor gyakorlat nem pótolható, tehát az ott megírt zh sem. 
Az 5. vagy a 9. heti zh akkor pótolható egy a teljes félévi anyagból összeállított feladatsorral, ha a hallgató a zh-t nem írta meg, vagy 10 pontnál kevesebbet ért el. További pótlási lehetőség a szorgalmi időszakban nincs.	
Konzultációs lehetőségek:
Ha bármelyik gyakorlaton van szabad hely, az oda nem tartozó hallgató is beülhet, de előbb szólnia kell a gyakorlatvezetőnek . További konzultációs lehetőségért a gyakorlatvezetővel kell egyeztetni.	
Jegyzet, tankönyv, felhasználható irodalom:
dr Póder Margit: Programozás I.  SEGÉDLET (Elektronikus jegyzet a witch\oktatas\ könyvtárban)
Benkő Tiborné - Poppe András - Benkő László: Objektum-orientált programozás C++ nyelven
Benkő Tiborné - Poppe András - Benkő László : Bevezetés a Borland C++ programozásba
Benkő Tiborné - Benkő László - Tóth Bertalan : Programozzunk C nyelven!

A fentiekben nem szabályozott kérdésekben a Tanulmányi és Vizsgaszabályzat szerint kell eljárni.

Tantárgykurzusok a 2009/2010. tanév 1. félévében:
Kurzus tip.	Oktató	Nap/idő	Hely 	Megjegyzés	
Ea	dr Póder Margit	Szerda 13:00-14:30	A 010	1-7. héten	
lab 01	dr Póder Margit	Szerda 9:30-11:00	A 116		
lab 02	dr Póder Margit	Szerda 11:15-12:45	A 116		
lab 03	dr Póder Margit	Csütörtök 13:00-14:30	A 116		
lab 04	dr Póder Margit	Csütörtök 14:45-16:15	A 116		
lab 05	dr Póder Margit	Csütörtök 16:30-18:00	A 116		

					

					

Részletes tantárgyprogram	
Hét	Előadás	Gyak.	ZH	
1.	Ismerkedés a C++ fejlesztői környe- zettel. Változók fogalma, egyszerű programok elkészítése. Formázott adat bevitel és kivitel. Egyszerű műveletek. Könyvtári függvények.	Gyakorlati beosztás egyeztetése
a tanszéken	-	
2.	Utasítások és blokkok. Szelekciók.
Egymásba ágyazott szelekciók, többágú szelekció a C-ben.	Ismerkedés a C++ fejlesztői környezettel. Változók fogalma, egyszerű programok elkészítése.
Formázott adat bevitel és kivitel.	-	
3.	Ciklusok: elől tesztelő, hátul tesztelő ciklus a C-ben.
Növekményes ciklus a C-ben.	Egyszerű műveletek. Könyvtári függvények. Szelekciók.	-	
4.	Típusalgoritmusok.
	Egy és többágú szelekció a C-ben.	-	
5.	1. zh	Ciklusok: elől tesztelő, hátul tesztelő ciklus a C-ben.
	1.  zh: 30 p.	
6.	Egy- és kétdimenziós tömbök.
Stringek.  Adatállományok kezelése.	Szerda: gyakorlás, 
csütörtök: szünet	-	
7.	Függvények általános jellemzői, 
érték szerinti paraméter átadás.
Pointerek fogalma, cím szerinti paraméter átadás.	Növekményes ciklus a C-ben.
Típusalgoritmusok.
	-	
8.	---	Egy- és kétdimenziós tömbök.	-	
9.	2. zh	 Stringek.	2. zh: 30 p.	
10.	---	Tavaszi szünet		
11.	---	Érték szerinti paraméter átadás.	-	
12.	---	Cím szerinti paraméter átadás.	-	
13	 zh pótlás	Adatállományok kezelése.	zh pótlások	
14	---	3. zh	3. zh: 40 p.	
15	---	Összefoglaló, értékelés.